24 NOUVELLES ARCHIVES DU MUSÉUM. 



telles charges ont toujours esté données au choix et au mérite plus tost que par finance 

 et n'ont jamais esté comprises en la vénalité des offices. Desirantz cest establissement 

 estre faict le plus promptement qu'il nous sera possible, Sçavoir faisons que pour la 

 parfaicte connoissance que nous avons de l'entière expérience, sufizance et capacité en la 

 faculté de médecine de nostre cher et bien amé Marin Cureau sieur de la Cuambre, Pour 

 ces causes et aultres bonnes et particulières causes a ce nous mouvans avons audict de 

 la Chambre donné et octroyé, donnons et octroyons par cesd. présentes Ledict estât et 

 charge de nostre conseiller et médecin ordinaire de nostre chancelerie de France, quy 

 sera tenu penser et medicamenter les principaulx officiers d'icelle Comme aussi nosd. 

 amez et féaux Conseillers secrétaires et aultres officiers d'icelle chancelerie, pour ledit 

 estât et office avoir, tenir et dorénavant exercer, en jouir et user par ledict de la Cham- 

 bre aulx honneurs, auctoritez, prérogatives, prééminences, privilèges, franchises, libér- 

 iez, exemptions, tels et semblables que jouissent iceux officiers de nostre chancelerie de 

 France aux gages de deux mil livres par chacun an a prendre sur lad. aulgmentation, 

 fruictz, profficts, revenuz et emolumens telz et semblables que ceux dont jouissent et ont 

 accoustumé jouir nos] médecins ordinaires tant qu'il nous plairra. Si donnons en mande- 

 ment a nostre très cher et féal le sieur Seguier, chevalier, garde des sceaulx de France, 

 qu'après luy estre apparu de bonne vie, mœurs, conversation et religion catholique, 

 apostolique et romaine, suffizance et capacité dudit de la Chambre et de luy prins et 

 receu le serment en tel cas requis, Il le mette et institue en possession de lad. charge et 

 office et d'iceluy ensemble des honneurs, authoritez, prérogatives, prééminences, privi- 

 lèges, franchises, libertez, exemptions, gages des deux mil livres par chacun an a pren- 

 dre sur lad. augmentation, fruitz, proffictz, revenuz et esmoluments des susdictz, le face, 

 souffre et laisse jouir plainement et paisiblement et à luy obéir et entendre ainsi quil 

 appartiendra ez choses touchant et concernant lesd. charge et office Et oultre leur faire 

 paier les gaiges de 2000 £ dorénavant par chacun an de quartier en quartier aux termes 

 et en la manière accoustumée acommencer dujour et datte des présentes, rapportant les- 

 quelles ou coppie d'icelles duement collationnées pour une fois seulement et quictance 

 dud. de la Chambre sus ce suffisante. Nous voulons tout ce que payé et deslivré luy aura 

 esté aceste occasion estre passé et alloué en la despence des comptes de celuy ou ceulx 

 qui les auront paiezou et par qui il appartiendra sans aulcune difficulté, osté et dépos- 

 sédé de celuy tout autre illicite detempteur non ayant servi noz lettres de don et 

 provision précédente au datte de cesd. présentes, lesquelles nous voulons estre leues et 

 publiées le sceau tenant. 



Mandons aussy en oultre à noz amez et féaux conseillers les grands audiantiers de 

 France et conseillers généraulx d'icelle chancelerie que cesd. présentes ilz facent enre- 

 gistrer ez registres de nostre audiance sans aulcune difficulté. Car tel est nostre plaisir 

 et afin que ce soit chose ferme et stable a tousjours nous avons faict mettre nostre scel a 

 cesd. présentes, saulf en aultres choses nostre droict et l'aultruy en toutles. Donné au 

 camp de Saint Michel au mois d'Octobre l'an de grâce mil six cent trente cinq, et de 

 nostre règne le xxvr 5 Louis et sur le reply par le Roy, Ae Loménie, a costé. 



Visa et scellées de grand scel de cire verte en lacqt de soye rouge et vert et sur ledit 

 reply au-dessus dudict visa est escript. 



Leu et publié le seau tenant, de l'ordonnance de Monseigneur Seguier, Chevalier garde 

 des sceaulx de france, par moy conseiller du Roy en ses Conseilz et grand audientier de 

 france présent ez registres de l'audiance de france à Paris le trentiesme jour d'oc- 

 tobre 1635 signée de Monceaux et encore sur ledit reply. a costé, est escript. 



Aujourd'hui premier novembre 1635 Marin Cureau S. de la Chambre desnommé 

 au blant des présentes a faict et preste le serment quil estoit tenu de faire pour raison 



